nb en en en fr de da id nb nb da da da da da de da da en da da nb en da en en
Toby Adams og Said Alam klarede KB - Svanholm Cricketklub
Søndag d. 14. august 2022 kl. 19:28 af Henrik Pfaff
Der var rivalopgør på Svanholm Park mellem de to andethold fra Svanholm og KB. Svanholm havde vundet den første 50 overes intense kamp, KB T 20 opgøret, så man kan sige, at den tredje kamp skulle endeligt afgøre styrkeforholdet.
3 gærder for 29 blev til fire for 34, men da dampen var gået af åbningskasterne begyndte KB at høste. Vi kom lidt i kastermangel, da Aden Aftab fik en skade og måtte udgå. Drengespiller Mustakim Aslam, der var for ung til at komme med DCF’s U 19 hold til Guernsey, hvor især Mateen Sarwar laver en masse point, kastede 6 fornuftige overe (1/28). Da de 40 overe, som kampen var skåret ned til, var ved at løbe ud, kom Imran Raja Khan til og hans slowbowling indkasserede ham 4/22, da markspillerne holdt næsten alt.
KB endte med 172 på de 40 overe på en pitch, der er omlagt i ugen før og som spillede perfekt.
Uden Aden Aftab kunne man ikke beskylde gærdesiden for at være lang. 2 var ude for 59, men Toby Adams og Said Alam spillede KBerne møre. Toby er en klassespiller, når han ellers vil være med og diverterede med mange smukke stød på den hurtige bane, der gav valuta til hans teknik. Da han havde lavet et pragtfuldt drive til fire på KB’s hovedkaster Yassir Iqbal, løb overmodet af ham og han prøvede det samme engang mere og pindene blev splittet (3/126). Bolden efter fik Yassir helten fra sidste gang Amod Mahajan på en kant (4/126) og så var gode råd dyre, hvis ikke Said Alam havde genfundet formen.
Fotografen for hurtig – Zishan Ali kastes ud
Amod blev til armod – grebet ud på første bold
Vatsal rammer den godt – lige ud til en mand på stregen
Toby Adams in action
Said Alam giver den en på ”godaen” – der er også lang vej igen til 172
Kravet var stadig 5-6 pr. over, men KB havde opbrugt deres kastere og Said Alam var helt ovenpå og sluttede med en sekser, da der var to overe igen. Vi passerede for seks gærder. Toby Adams og Said Alam lavede begge 62, den sidste not out.
Job done- Said Alam og Touqeer Ahmed – battede historisk nr. 7- tager gærdepindene med ud
Toby Adams thumbs up for 62
På lørdag spiller andetholdet topopgør mod Husum hjemme, førsteholdet skal til Skanderborg søndag og juniorerne spiller søndag eftermiddag mod Glostrup/Fredensborg.